สยบลือ! “แมคโดนัลด์” ร่อนประกาศ ปฏิเสธเตรียมปิดสาขาทั้งหมด ในเซ็นทรัล
สยบลือ! "แมคโดนัลด์" ร่อนประกาศ ปฏิเสธเตรียมปิดสาขาทั้งหมด ในเซ็นทรัล
สยบลือ! "แมคโดนัลด์" ร่อนประกาศ ปฏิเสธเตรียมปิดสาขาทั้งหมด ในเซ็นทรัล
23 ก.ค. 2563

ผู้สื่อข่าวรายงานว่า หลังจากที่มีกระแสข่าวลือว่อนโลกออนไลน์ว่าจะมีการปิดสาขาแมคโดนัลด์ (McDonald’s) ทั้งหมดที่อยู่ในห้างสรรพสินค้าเซ็นทรัล ล่าสวุดเฟซบุ๊กเพจ “McDonald’s” ได้เผยแพร่ประกาศจาก บริษัท แมคไทย จำกัด เพื่อชี้แจงกระแสข่าวดังกล่าว
โดยระบุว่า ตามที่มีการเผยแพร่ข่าวลือบนสื่อสังคมออนไลน์ต่างๆ ว่า แมคโดนัลด์ ได้วางแผนปิดสาขาทั้งหมดที่อยู่ในห้างสรรพสินค้าเซ็นทรัลนั้น
ตามที่มีการเผยแพร่ข่าวลือบนสื่อสังคมออนไลน์ต่างๆ ว่า แมคโดนัลด์ได้วางแผนปิดสาขาทั้งหมดที่อยู่ในห้างสรรพสินค้าเซ็นทรัลนั้น บริษัท แมคไทย จำกัด ขอชี้แจงให้ทราบโดยทั่วกันว่า ข่าวลือดังกล่าวไม่เป็นความจริง
แมคไทย ยังคงมุ่งมั่นดำเนินธุรกิจอย่างต่อเนื่องในทุกช่องทาง ไม่ว่าจะเป็นการขยายธุรกิจในห้างสรรพสินค้า ไฮเปอร์มาร์เก็ต คอมมูนิตี้มอลล์ สแตนอโลน และไดร์ฟทรู เราจึงให้ความสำคัญกับการดำเนินธุรกิจร่วมกับห้างสรรพสินค้าเซ็นทรัล ซึ่งเป็นพันธมิตรและกลุ่มธุรกิจรีเทลชั้นนำของเมืองไทย
ทั้งนี้ บริษัทฯ ขอความร่วมมือช่วยกันคัดกรองข้อมูลข่าวสารที่ได้รับ และโปรดระมัดระวังการเผยแพร่ข้อมูลที่ไม่เป็นความจริง รวมถึงการแสดงความคิดเห็นผ่านทางสื่อต่างๆ ซึ่งอาจจะส่งผลกระทบกับชื่อเสียง ภาพลักษณ์ขององค์กร และการดำเนินธุรกิจของแมคโดนัลด์ในประเทศไทย เพื่อป้องกันการสร้างความเข้าใจผิดและยุติข่าวลือดังกล่าวอย่างเร็วที่สุด.
